### Resume

Lodsejer har anmodet om lokalplan og tillæg for et område på ca 0,3 ha beliggende nord for [adresse] ved [adresse] og [adresse], Vejle. Lokalplanen skal muliggøre opførelse af ca. 33.000 m2 bolig - herunder et bofællesskab, erhverv og service.

Lokalplanområdet fremstår fuldt udbygget med erhvervsbyggeri i form af administration, haller og portnerboliger. Lokalplanen giver mulighed for at al eksisterende bebyggelse fjernes. Lokalplanområdet er udpeget som perspektivområde for fremtidig boligbebyggelse i 'Udviklingsplan for [adresse]'.

### Sagsfremstilling

![](data:image/png;base64...)

Figur 1: Kort over lokalplanområdet.

Lokalplanområdet er ca. 30.000 m2 og ligger på [adresse] mellem [adresse], [adresse] og [adresse]. Projektet kaldes Ellehammerparken.

Lodsejer har anmodet om lokalplanen.

Lokalplanområdet har været anvendt til frysehuse, men i dag står de fleste af bygningerne tomme. Den eksisterende bygningsmasse er bygget op omkring en tidligere gård. De oprindelige gårdbygninger er dog væsentlig ombygget eller fjernet. Den øvrige bygningsmasse består af bebyggelse i forskellig størrelse. Nord og syd for det gamle stuehus ligger tre bygninger i halvanden plan, ud mod [adresse] ligger to enfamiliehuse i et plan imens størstedelen af grunden henligger med store haller og bygninger til administration. Lokalplanen giver mulighed for at samtlige bygninger nedrives.

De ubebyggede arealer fremstår i dag med asfalt og har været anvendt til kørselsarealer, parkering og oplag. Mod [adresse] og nabogrunden på [adresse] er der græs og få træer.

Der er ønske om at opføre ca. 33.000 m2 bebyggelse, hvor de 12.000 m2 anvendes til et bofællesskab. Ud over boliger giver lokalplanen mulighed for erhverv som kontor og service som fx café, lægeklinik mv.

Lokalplanområdet påvirkes af støj fra [adresse]. Bebyggelsesplanen er udformet således, at den tager højde for trafikstøjen ved at opføre et sammenhængende overdækket udendørs opholdsareal langs [adresse]. Bofællesskabet placeres i tilknytning til dette opholdsareal. Det overdækkede opholdsareal beskytter lokalplanområdets boliger, erhverv og service mod trafikstøj fra [adresse]. Den lange sammenhængende facade skal fremstå åben og transparent mod [adresse]. Facaden får variation ved spring i facade og/eller variation hen over facaden med differentieret afstande på fx trælameller.

Den øvrige bebyggelse opføres med variation i bygningshøjden og varierer mellem tre til syv etager. Bygningerne placeres således facaderne langs kanten af lokalplanområdet ligger parallelt med de omkringliggende veje og knækker ind i området. bebyggelse i midten af lokalplanområdet placeres så man opnår flere gode udendørs opholdsarealer. Facaderne vil primært blive opført med mursten.

Lokalplanområdet parkering ligger primært op mod [adresse], [adresse] og mod nabobebyggelserne på disse veje. Parkeringspladserne afskærmes med lav beplantning som fx bøgepur og med træer som overstandere. Langs [adresse] er der fortsat lagt op til et grønt areal med græs, træer og buske.

De ubebyggede arealer indrettes til opholdsarealer og/eller etableres med græs, buske og træer. Området vil komme til at fremstå væsentlig mere grønt end i dag.

Sammenhæng med overordnet planlægning

I Udviklingsplanen for [adresse] udlagde Vejle Kommune tilbage i 2019 dette erhvervsområde som perspektivområde med henblik på en eventuel fremtidig boligbebyggelse.

Vejle Kommune og den private jordejer/ejendomsselskabet har været i dialog om at udvikle et boligprojekt, der kan bidrage til at åbne [adresse] mod øst. Ellehammerpaken skal have en god stiforbindelse for gående til [adresse]. Her arbejdes på en sikker forbindelse over [adresse] og et sammenhæng til Det Grønne Loop - en rekreativ sti i [adresse].

Dertil vil nye beboere i Ellehammerparken understøtte butikker, service mv. i [adresse].

Kommuneplantillæg

Der skal udarbejdes et tillæg nr. 36 til [adresse] 2021-2033, der skal ændre området fra erhverv til blandet bolig og erhverv.

Da der er tale om en større ændring, skal tillægget i fordebat.

Vurdering af afledte konsekvenser

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Notat for afledte konsekvenser er under udarbejdelse, og vil være klart ved behandling af lokalplanforslaget.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1406 og tillæg nr. 36 igangsættes. |

### Beslutning

Godkendt.